Document ID: 32013D0161

32013D0161
L 090/99
SLUŽBENI LIST EUROPSKE UNIJE
11.03.2013.
PROVEDBENA ODLUKA KOMISIJE
od 11. ožujka 2013.
o izmjeni Odluke 2011/163/EU o odobrenju planova koje su treće zemlje dostavile u skladu s člankom 29. Direktive Vijeća 96/23/EZ
(priopćena pod brojem dokumenta C(2013) 1279)
(Tekst značajan za EGP)
(2013/161/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu Vijeća 96/23/EZ od 29. travnja 1996. o mjerama za praćenje određenih tvari i njihovih ostataka u živim životinjama i proizvodima životinjskog podrijetla i o stavljanju izvan snage direktiva 85/358/EEZ i 86/469/EEZ i odluka 89/187/EEZ i 91/664/EEZ (1), a posebno četvrti podstavak njezina članka 29. stavka 1. i članak 29. stavak 2.,
budući da:
(1)
Direktiva 96/23/EZ propisuje mjere za praćenje tvari i skupina ostataka navedenih u Prilogu I. toj Direktivi. Ta Direktiva zahtijeva da treće zemlje iz kojih države članice smiju uvoziti životinje i proizvode od životinja obuhvaćene tom Direktivom dostave planove za praćenje ostataka kojima se osiguravaju zahtijevana jamstva. Taj plan mora uključivati barem skupine ostataka i tvari navedenih u tom Prilogu I.
(2)
Odluka Komisije 2011/163/EU (2) odobrava planove iz članka 29. Direktive 96/23/EZ (planovi) koje su dostavile određene treće zemlje navedene u Prilogu toj Odluci za životinje i proizvode od životinja navedene u tom popisu.
(3)
S obzirom na nedavne planove koje su dostavile određene treće zemlje i dodatne informacije koje je dobila Komisija, potrebno je ažurirati popis trećih zemalja iz kojih države članice mogu uvoziti određene životinje i proizvode životinjskog podrijetla kako je predviđeno u Direktivi 96/23/EZ i trenutačno navedeno u prilogu Odluci 2011/163/EU (popis).
(4)
Bosna i Hercegovina je dostavila Komisiji plan za perad, mlijeko, jaja i med. Taj plan osigurava dovoljna jamstva i potrebno ga je odobriti. Unos za Bosnu i Hercegovinu za perad, mlijeko, jaja i med potrebno je stoga uvrstiti na taj popis.
(5)
Japan je dostavio Komisiji plan za goveda. Taj plan osigurava dovoljna jamstva i potrebno ga je odobriti. Unos za Japan za goveda potrebno je stoga uvrstiti na taj popis.
(6)
Moldova je dostavila Komisiji plan za perad, akvakulturu i jaja. Taj plan osigurava dovoljna jamstva i potrebno ga je odobriti. Unos za Moldovu za perad, akvakulturu i jaja potrebno je stoga uvrstiti na taj popis.
(7)
Otočje Pitcairn je trenutačno uvršteno na popis za med. Međutim Otočje Pitcairn nije dostavilo plan kako je zahtijevano člankom 29. Direktive 96/23/EZ. Otočje Pitcairn potrebno je stoga isključiti s tog popisa.
(8)
Vijetnam je dostavio Komisiji plan za med. Taj plan osigurava dovoljna jamstva i potrebno ga je odobriti. Unos za Vijetnam za med potrebno je stoga uvrstiti na taj popis
(9)
Kako bi se izbjegli bilo koji prekidi u trgovini potrebno je propisati prijelazno razdoblje kako bi se obuhvatile relevantne pošiljke iz Otočja Pitcairn koje su bile certificirane i otpremljene u Uniju prije datuma stupanja na snagu ove Odluke.
(10)
Odluku 2011/163/EU potrebno je stoga odgovarajuće izmijeniti.
(11)
Mjere predviđene ovom Odlukom su u skladu s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Prilog Odluci 2011/163/EU zamjenjuje se tekstom iz Priloga ovoj Odluci.
Članak 2.
Tijekom prijelaznog razdoblja do 16. svibnja 2013. države članice će prihvaćati pošiljke meda iz Otočja Pitcairn pod uvjetom da uvoznik takvih proizvoda može dokazati da su certificirani i otpremljeni u Uniju prije 1. travnja 2013.
Članak 3.
Ova Odluka je upućena državama članicama.
Sastavljeno u Bruxellesu 11. ožujka 2013.

Labels: 17
20
3
6
18